**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE A GUVERNULUI****privind declararea de interes public naţional a unor bunuri imobile din patrimoniul Regiei Naţionale a Pădurilor – Romsilva, trecerea acestora cu titlu oneros în domeniul public al statului şi în administrarea Ministerului Educației și Cercetării prin Universitatea de Medicină, Farmacie, Științe și Tehnologie „George Emil Palade” din Târgu Mureș, precum și înscrierea acestora în inventarul centralizat al bunurilor din domeniul public al statului** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ | Având în vedere prevederile art.3 și 5 din Legea nr.15/1990 privind reorganizarea unităților economice de stat ca regii autonome și societăți comerciale,cu modificările și completările ulterioare, ale art.3 din Hotărârea Guvernului nr.229/2009 privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare,cu modificările și completările ulterioare,În temeiul art.108 din Constituția României, republicată, ale art.863 lit.d) și art.867 alin.(1) din Legea nr.287/2009 privind Codul civil, republicată, cu modificările şi completările ulterioare, ale art.296 alin.(4) și (5), precum şi ale art.297 alin.(1) lit.a)din Ordonanţa de urgenţă a Guvernului nr.57/2019 privind Codul administrativ, cu modificările şi completările ulterioare, Inițiativa Ministerului Mediului, Apelor și Pădurilor și al Ministerului Educației și Cercetării |
| 2.2. | Descrierea situaţiei actuale |  Ministerul Mediului, Apelor și Pădurilor funcționează ca organ de specialitate al administrației publice centrale, cu personalitate juridică, în subordinea Guvernului, care administrează bunurile din domeniul public al statului de natura celor prevăzute la art.136 alin. (3) din Constituţia României, republicată, și la art.286 alin.(2) din Ordonanța de urgență a Guvernului nr.57/2019 privind Codul administrativ, cu modificările şi completările ulterioare. Regia Națională a Pădurilor – Romsilva este o regie autonomă înființată în baza **Hotărârii Guvernului nr.229/2009 privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare,** cu modificările și completările ulterioare, având ca obiect principal de activitate gestionarea durabilă şi unitară a fondului forestier proprietate publică a statului. Printre activitățile principale desfășurate de către Regia Națională a Pădurilor-Romsilva, denumită în continuare Romsilva, se regăsește și aceea de administrare a terenurilor de natura fondului forestier proprietate publică a statului. Romsilva este structurat în două categorii de bunuri, fiecare având un regim juridic distinct: * **Bunurile care fac parte din patrimoniul propriu al Romsilva:** Conform **art.3** din **Hotărârea Guvernului nr.229/2009,** cu modificările și completările ulterioare, *”patrimoniul propriu al Romsilva (...) fiind constituit prin însumarea patrimoniilor unităţilor din structura sa*”. Aceste bunuri aparțin regiei cu titlu de drept real, ceea ce îi conferă posibilitatea de a le înstrăina, concesiona sau închiria, conform prevederilor legale aplicabile.
* **Bunurile proprietate publică a statului, aflate în administrarea Romsilva:** Conform **art.5 alin.(2)** din Regulamentul de organizare și funcționare a Regiei Naționale a Pădurilor - Romsilva, aprobat prin **Hotărârea Guvernului nr.229/2009,** cu modificările și completările ulterioare, ”*Bunurile proprietate publică a statului, administrate de Romsilva, se evidenţiază în mod distinct în patrimoniul acesteia şi au regimul prevăzut de lege****.***” Aceste bunuri sunt inalienabile, fiind doar date în administrare regiei, fără ca aceasta să aibă dreptul de a le înstrăina, concesiona sau închiria, întrucât sunt supuse regimului juridic al proprietății publice, care le protejează împotriva tranzacționării conform regulilor economice generale.

 Această delimitare clară a patrimoniului Romsilva reflectă atât autonomia regiei asupra bunurilor proprii, cât și responsabilitatea sa de a gestiona, în regim de administrare, bunurile din domeniul public al statului fără posibilitatea de a le transmite în proprietatea altor entități prin înstrăinare acestora. **Legea nr.15/1990 privind reorganizarea unităților economice de stat ca regii autonome și societăți comerciale,** cu modificările și completările ulterioare, precizează la **art.3:** ”*Regiile autonome sînt persoane juridice şi* ***funcţionează pe bază de gestiune economică şi autonomie financiară****.*”, iar la **art.5** se precizează că: „***Regia autonomă este proprietara bunurilor din patrimoniul său****. În exercitarea dreptului de proprietate, regia autonomă posedă, foloseşte şi dispune, în mod autonom, de bunurile pe care le are în patrimoniu, sau le culege fructele, după caz, în vederea realizării scopului pentru care a fost constituită*.” Arătam astfel că **Romsilva** nu administrează patrimoniul său privat în numele statului, ci în nume propriu. Bunurile care fac parte din proprietatea privată a regiei autonome nu sunt bunuri ale statului și, implicit, nu fac parte din domeniul privat al acestuia. Aceste prevederi subliniază **autonomia financiară a regiilor autonome** și dreptul acestora de a dispune de bunurile din patrimoniul propriu, în conformitate cu obiectul lor de activitate. În consecință, Romsilva are dreptul să încaseze sumele aferente vânzării activelor și să le reinvestească în scopul dezvoltării activităților sale. Astfel, în vederea **trecerii bunurilor** către **Ministerul Educației și Cercetării**, prin **Universitatea de Medicină, Farmacie, Științe și Tehnologie „George Emil Palade” din Târgu Mureș**, sunt aplicabile prevederile **art.296 alin.(5) din Ordonanța de urgență a Guvernului nr.57/2019**, cu modificările și completările ulterioare: *”Trecerea în domeniul public a unui bun din patrimoniul regiilor autonome se face numai cu acordul consiliului de administraţie al regiei respective şi cu achitarea contravalorii bunului.”* Această prevedere este aplicabilă bunurilor din patrimoniul propriu al Romsilva, având în vedere că acestea **nu fac parte din domeniul privat al statului**, ci din patrimoniul unei regii autonome, căruia i se aplică un **regim juridic distinct**.Prin urmare, **activele** pe care se intenționează a fi trecute în patrimoniul public al statului **nu pot fi preluate de stat fără plată**, întrucât acestea sunt bunuri **proprietate privată a regiei** și nu fac parte din **domeniul public al statului,** iar prin aplicarea prevederilor **art. 296 alin.(4) din Ordonanța de urgență a Guvernului nr.57/2019**, cu modificările și completările ulterioare, se precizează:*”(...) Achitarea contravalorii bunului se realizează cel mai târziu la data semnării procesului-verbal de predare-primire.”* **Art.297 alin.(1) lit. a) din Ordonanța de urgență a Guvernului nr.57/2019**, cu modificările și completările ulterioare prevede: ”***(1)*** *Autorităţile prevăzute la art. 287 decid, în condiţiile legii, cu privire la modalităţile de exercitare a dreptului de proprietate publică, respectiv:  darea în administrare;”*. Această reglementare are rolul de a asigura **transparența și evidența bunurilor mobile și imobile** care fac parte din proprietatea publică a statului, acestea fiind înregistrate în **inventarul centralizat al bunurilor din domeniul public**. În acest mod, se urmărește **o administrare mai eficientă a patrimoniului public**, protejarea drepturilor de proprietate publică și **respectarea reglementărilor și standardelor internaționale** în domeniu. Totodată, **Legea nr.287/2009 privind Codul civil,** republicată, cu modificările şi completările ulterioare**,** prevede, la **art.863, lit.d)** *-  Dreptul de proprietate publică se dobândeşte:* ***d)*** *prin convenţie cu titlu oneros, dacă bunul, prin natura lui sau prin voinţa dobânditorului, devine de uz ori de interes public;*”.  . Acest articol subliniază faptul că bunurile pot intra în domeniul public doar printr-un transfer legal și explicit, care implică și o **compensație financiară** în cazul convențiilor cu titlu oneros. Referitor la **darea în administrare a bunurilor publice**, **art. 867 alin.(1)** din Codul civil stabilește că **„***Dreptul de administrare se constituie prin hotărâre a Guvernului, a consiliului judeţean sau, după caz, a consiliului local.*”. Astfel, prevederile legale menționate stabilesc clar că trecerea bunurilor din patrimoniul unei regii autonome în domeniul public nu poate avea loc automat, ci doar printr-o procedură reglementată și cu achitarea contravalorii bunurilor respective fiind cazul unei treceri cu titlu oneros. |
| 2.3. | Schimbări preconizate |  Prin promovarea prezentului proiect de act normativ se are în vedere **declararea de interes public naţional a unor bunuri imobile din patrimoniul Romsilva,** aflate în evidența subunității sale fără personalitate juridică, Direcția Silvică Mureș, **trecerea acestora cu titlu oneros în domeniul public al statului şi în administrarea Ministerului Educației și Cercetării prin Universitatea de Medicină, Farmacie, Științe și Tehnologie „George Emil Palade” din Târgu Mureș, precum şi înscrierea acestora în inventarul centralizat al bunurilor din domeniul public al statului.** Bunurile imobile ce se regăsesc în **patrimoniul propriu al Romsilva**, aflate în evidența **Direcției Silvice Mureș**, subunitate fără personalitate juridică, și care fac obiectul prezentului proiect de act normativ, au o **valoare totală de 1.941.904,56 lei**. Acestea sunt compuse din următoarele:* **Teren intravilan**, cu o suprafață de **0,4000 hectare**, situat în Târgu Mureș, str. Între Movile nr. 1, identificat în Cartea Funciară nr. 145944 Târgu Mureș, având o **valoare totală evaluată de 1.929.640,00 lei**.
* **O construcție** denumită **SOPRON NURCA 108 LOC NR. 2083**, având o **valoare de inventar de 1.975,22 lei**, identificată cu numărul cadastral 145944-C1 în Cartea Funciară nr. 145944 Târgu Mureș.
* **Două construcții** denumite **HALA NURCI 336 LOC**, fiecare cu o **valoare de inventar de 2.500,00 lei**, totalizând **5.000,00 lei**, înregistrate la numerele cadastrale 145944-C2 și 145944-C3, în Cartea Funciară nr. 145944 Târgu Mureș.
* **O construcție** denumită **HALE NURCI 296 LOC**, cu o **valoare de inventar de 2.500,00 lei**, înregistrată la numărul cadastral 145944-C4 în Cartea Funciară nr. 145944 Târgu Mureș.
* **O construcție** denumită **SOPRON NURCA 108 LOC NR. 2084**, având o **valoare de inventar de 1.975,22 lei**, identificată cu numărul cadastral 145944-C5 în Cartea Funciară nr. 145944 Târgu Mureș.
* **Un gard împrejmuitor**, cu o lungime **de 140,851 metri liniari**, având o **valoare de inventar de 814,12 lei**. Existența acestui bun este menționată în Cartea Funciară nr. 145944 Târgu Mureș, la secțiunea „Observații”, unde se menționează că imobilul este împrejmuit parțial cu un gard din beton. Precizăm că segmentul de gard împrejmuitor cu o lungime de 140,851 metri liniari și o valoare de inventar de 814,12 lei, amplasat pe suprafața de 0,4000 hectare situată în municipiul Târgu Mureș, str. Între Movile nr. 1, a fost calculat exclusiv pentru această suprafață de teren care face obiectul prezentului proiect de act normativ, în contextul în care gardul face parte dintr-un ansamblu mai amplu cu o lungime totală de 864,800 metri liniari și o valoare totală de inventar de 4.998,54 lei.

 Datele de identificare complete ale acestor bunuri sunt prevăzute în **anexa la proiectul de hotărâre a Guvernului**. În baza adresei Ministerului Mediului, Apelor și Pădurilor referitoare la solicitările Ministerului Educației și Cercetării/ Universității de Medicină, Farmacie, Științe și Tehnologie „George Emil Palade” din Târgu Mureș, privind analiza și luarea măsurilor necesare pentru trecerea unui bun imobil, aflat în proprietatea Romsilva, constând în teren cu o suprafață de 3,7936 ha, situat în Târgul Mureș, str. Între Movile nr. 1, conform cărții funciare nr. 130751 Târgu Mureș, în domeniul public al statului și administrarea Universității de Medicină, Farmacie, Științe și Tehnologie „George Emil Palade” din Târgul Mureș, a fost inițiată o notă de propuneri către Consiliul de Administrație al Romsilva, prin care s-a solicitat acordul pentru trecerea unor bunuri imobile din patrimoniul Romsilva în domeniul public al statului, precum şi înscrierea lor în inventarul centralizat al bunurilor din domeniul public al statului şi darea în administrarea Ministerului Mediului, Apelor şi Pădurilor prin Regia Naţională a Pădurilor – Romsilva. Conform Ordonanței de urgență a Guvernului nr. 57/2019, cu modificările și completările ulterioare, dobândirea dreptului de proprietate publică asupra bunului imobil aferentă cărții funciare nr. 130751 Târgu Mureș se realizează în temeiul art.296: „*Trecerea unui bun din patrimoniul propriu al Regiei Naționale a Pădurilor în domeniul public al aceluiaşi titular al dreptului de proprietate prin: alin.(5) Trecerea în domeniul public a unui bun din patrimoniul regiilor autonome se face numai cu acordul consiliului de administraţie al regiei respective şi cu achitarea contravalorii bunului.*” Acordul a fost primit prin Hotărârea nr. 12 din 31.07.2024 a Consiliului de Administrație al Regiei Naționale a Pădurilor – Romsilva, cu numărul de ordine 27. S-a realizat Raportul de evaluare nr.93/16.09.2024, întocmit de către Actual Consulting SRL.,privind proprietatea imobiliară: TEREN INTRAVILAN curți construcții, cu suprafata de 3,7936 ha, localizat în Târgul Mureș. Conform acestui raport, evaluarea proprietății imobiliare s-a realizat prin abordarea pe baza pieței, iar valoarea de piață a fost stabilită la 18.490.720 lei. Ulterior, prin adresa nr. 7/14610/23.09.2024, înregistrată la Romsilva sub nr. 11435/25.09.2024, și prin adresa de revenire nr. 7/16685/ 22.10.2024, înregistrată la Romsilva sub nr. 12923/22.10.2024, Universitatea de Medicină, Farmacie, Științe și Tehnologie „George Emil Palade” din Târgu Mureș revine la solicitarea inițială din adresa nr. 4250/29.04.2024, specificând că se dorește demararea procedurilor doar pentru o suprafață de 0,4000 ha, parte din terenul de 3,7936 ha înregistrat în Cartea Funciară nr. 130751 Târgu Mureș*.* În urma acestei solicitări privind suprafața de 0,4000 ha, Direcția Silvică Mureș a inițiat procedurile necesare pentru dezmembrarea terenului de 0,4000 ha din suprafața totală înscrisă în Cartea Funciară nr. 130751 din județul Mureș, rezultând extrasele din noile cărți funciare în urma dezmembrării, respectiv:* + încheierea nr. 90043/16.10.2024 a B.C.P.I. Târgu Mureș;
	+ Cartea Funciară nr. 145943 Târgu Mureș (cu suprafața de 3,3936 ha);
	+ Cartea Funciară nr. 145944 Târgu Mureș (cu suprafața de 0,4000 ha).

 Având în vedere cele prezentate, a fost inițiată o nouă notă de propuneri de revenire la numărul de ordine 27 din Hotărârea nr. 12 din 31.07.2024 a Consiliului de Administrație al Regiei Naționale a Pădurilor – Romsilva, prin care s-a solicitat:* Acordul pentru trecerea terenului în suprafață de 0.4000 ha din patrimoniul Romsilva în patrimoniul public al statului cu achitarea contravalorii bunului, la valoarea de 1.929.640 lei, conform noului Raportului de evaluare nr.98/24.10.2024 întocmit de Actual Consulting SRL, precum şi înscrierea acestuia în inventarul centralizat al bunurilor din domeniul public al statului şi darea în administrarea Ministerului Mediului, Apelor şi Pădurilor prin Regia Naţională a Pădurilor – Romsilva. Transferul va fi efectuat în conformitate cu art.296 alin.(5) din Ordonanța de urgență a Guvernului nr.57/2019, cu modificările și completările ulterioare.
	+ Recuperarea integrală a valorilor de inventar, pentru bunurile imobile situate pe terenul de 0,4000 mp, respectiv 12.264,56 lei, înregistrate în patrimoniul Romsilva prin Direcția Silvică Mureș.
	+ Anularea numărului de ordine 27 din Hotărârea nr. 12 din 31.07.2024 a Consiliului de Administrație al Regiei Naționale a Pădurilor – Romsilva.

 Acordul a fost primit prin Hotărârea nr. 19 din 14.11.2024 a Consiliului de Administrație al Regiei Naționale a Pădurilor – Romsilva, cu numărul de ordine 40. Prin acest proiect de act normativ, se reglementează **trecerea cu titlu oneros a unor bunuri imobile din** **patrimoniul propriu al** Romsilva, aflate în evidența subunității sale fără personalitate juridică, Direcția Silvică Mureș, în domeniul public al statului şi în administrarea Ministerul Educației și Cercetării prin Universitatea de Medicină, Farmacie, Științe și Tehnologie „George Emil Palade” din Târgu Mureș, conform solicitării Ministerului Educației nr. 2256/29.07.2024.  Scopul acestei treceri este construirea și operaționalizarea unui Centru de formare universitară și postuniversitară care să deservească atât Spitalul „George Emil Palade”, cât și întregul centru universitar. Acest proiect de act normativ privind trecerea bunul imobil teren intravilan împreună cu toate construcțiile ce se regăsesc pe acesta, cu o suprafață de 0,4000 hectare, este situat în Târgu Mureș, str. Între Movile nr. 1, conform cărții funciare nr. 145944 Târgu Mureș, este esențial pentru finalizarea și implementarea Hotărârii Guvernului nr. 448/2022privind înfiinţarea Spitalului "George Emil Palade", unitate sanitară cu paturi în subordinea Universităţii de Medicină, Farmacie, Ştiinţe şi Tehnologie "George Emil Palade" din Târgu Mureş. Universitatea de Medicină, Farmacie, Științe și Tehnologie „George Emil Palade” din Târgu Mureș a primit finanțare și pentru proiectul MED-X - Centru de Instruire în vederea dezvoltării competențelor pentru personalul public de sănătate în cadrul PNRR/2023/C12/R3.1 - Reforma managementului serviciilor de sănătate, destinat dezvoltării competențelor personalului din domeniul sănătății, prin construirea unui centru de formare în vecinătatea spitalului. Acest centru de instruire va facilita interconectarea cu spitalul, contribuind la educarea și pregătirea cadrelor medicale la standarde înalte. Aceste inițiative de dezvoltare a zonei, considerate proiecte de interes național, inclusiv prin atragerea de fonduri europene, justifică încetarea utilizării sau a interesului public național, conform art.292 alin. (2) din Ordonanța de urgență nr.57/2019, cu modificările și completările ulterioare. Prin urmare, se justifică necesitatea și oportunitatea ca Ministerul Educației și Cercetării prin Universitatea de Medicină, Farmacie, Științe și Tehnologie „George Emil Palade” din Târgu Mureș să preia în administrare imobilul cu o suprafață de 0,4000 hectare și a construcțiilor existente pe acesta, situat în Târgu Mureș, pe strada Între Movile nr. 1, conform cărții funciare nr. 145944 Târgu Mureș, care se află în patrimoniul propriu al Romsilva. Predarea și preluarea imobilelor menționat în anexă se va realiza pe baza unui protocol încheiat între părțile implicate, după data achitării contravalorii acestora de către Universitatea de Medicină, Farmacie, Științe și Tehnologie „George Emil Palade” din Târgu Mureș către Romsilva.  Plata imobilelor prevăzute în anexa la prezentul proiect de act normativ se va asigura din prevederile bugetare pe anul 2025 ale Universității de Medicină, Farmacie, Științe și Tehnologie „George Emil Palade” din Târgu Mureș. |
| 2.4. | Alte informaţii |  Menționăm că bunurilor imobile care fac obiectul prezentului proiect de hotărâre a Guvernului nu sunt grevate de sarcini, nu fac obiectul unor cereri de revendicare / restituire și nu se află pe rolul instanțelor judecătorești. Necesitatea şi oportunitatea promovării proiectului de act normativ, realitatea şi corectitudinea datelor prezentate aparţin Regiei Naţionale a Pădurilor - Romsilva care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009.  De asemenea menționăm faptul că situația materială și juridică a bunurilor imobile prevăzute în proiectul de act normativ este valabilă şi în prezent. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2. | Impactul social |  Proiectul de act normativ nu se referă la acest subiect.  |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător |  |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea osturilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuţii de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| 4.8. Alte informații | Predarea și preluarea imobilelor menționat în anexă se va realiza pe baza unui protocol încheiat între părțile implicate, după data achitării contravalorii acestora de către Universitatea de Medicină, Farmacie, Științe și Tehnologie „George Emil Palade” din Târgu Mureș către Romsilva. Plata imobilelor prevăzute în anexa la prezentul proiect de act normativ se va asigura din prevederile bugetare pe anul 2025 ale Universității de Medicină, Farmacie, Științe și Tehnologie „George Emil Palade” din Târgu Mureș, din bugetul Ministerului Educației și Cercetării prin Universitatea de Medicină, Farmacie, Științe și Tehnologie „George Emil Palade” din Târgu Mureș , capitolul 80.01 "Acţiuni generale economice, comerciale şi de muncă", titlul 71 "Active nefinanciare", articolul 71.01 "Active fixe", alineatul 71.01.01 "Construcţii", Sursa de finațare: F-Venituri proprii |
| **Secţiunea a 5-a****Efectele proiectului de act normativ asupra legislaţiei în vigoare**  |
| 5.1. | Măsuri normative necesare pentru aplicarea prevederilor proiectului de act normativ | Prin adoptarea prezentului proiect de act normativ se modifică anexa nr. 8 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ**  |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  | Proiectul de act normativ nu se referă la acest subiect. |
| 6.6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | Prezentul proiect de act normativ a fost supus procedurii prevăzute de Legea nr. 52/2003 privind transparenţa decizională în administraţia publică, republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a****Măsuri de implementarea, monitorizarea și evaluarea proiectului de act normativ**  |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat proiectul de **Hotărâre a Guvernului privind declararea de interes public naţional a unor bunuri imobile din patrimoniul Regiei Naţionale a Pădurilor – Romsilva, trecerea acestora cu titlu oneros în domeniul public al statului şi în administrarea Ministerului Educației și Cercetării prin Universitatea de Medicină, Farmacie, Științe și Tehnologie „George Emil Palade” din Târgu Mureș, precum şi înscrierea acestora în inventarul centralizat al bunurilor din domeniul public al statului,** care în forma prezentată a fost avizat de către ministerele interesate şi pe care îl supunem spre adoptare.

|  |  |
| --- | --- |
| **MINISTRUL MEDIULUI, APELOR ȘI PĂDURILOR** | **MINISTRUL EDUCAȚIEI ȘI CERCETĂRII** |
| **MIRCEA FECHET** | **DANIEL – OVIDIU DAVID** |

**AVIZĂM:**

**VICEPRIM-MINISTRU,**

**MARIAN NEACȘU**

|  |
| --- |
| **VICEPRIM-MINISTRU,****MINISTRUL FINANȚELOR****TÁNCZOS BARNA** |

**MINISTRUL JUSTIŢIEI**

**RADU MARINESCU**